En middelsstor, litt kraftig trebukk. Hannen har forholdsvis korte, kamformede antenner. Fasettøynene er noe utstående. Pronotum er klokkeformet sett ovenfra, bakhjørnene litt utstående. Dekkvingene har litt rundede "skuldre" og er sterkt avsmalnende slik at de ikke dekker hele bakkroppen, i spissen med en liten tann. Beina er kraftige, bakbeina med nokså tykke lår og krumme legger.